stanford-oval/wikipedia huggingface dataset:
Anders Opedal

| Anders Opedal> Henkilötiedot |
| --- | --- |
Syntynyt: 4. toukokuuta 1968 (ikä 56) Sauda, Norja
Kansalaisuus:  norjalainen
Ammatti:  yritysjohtaja
Anders Opedal (s. 4. toukokuuta 1968 Sauda) on norjalainen yritysjohtaja, joka on toiminut öljy-yhtiö Equinorin pääjohtajana vuodesta 2020. Hän on työskennellyt yrityksessä vuodesta 1997.
Adrián Colunga

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Adrián Colunga Pérez
Syntymäaika: 17. marraskuuta 1984 (ikä 39)
Syntymäpaikka: Oviedo, Espanja
Pelipaikka: hyökkääjä
Pituus: 172 cm
Junioriseurat
: Covadonga
: Sporting Gijón
Seurat
| Vuodet | Seura | O | (M) |
| 2002–2006 | Sporting Gijón B | 28 | (9) |
| 2002 | → Turón (laina) | 8 | (8) |
| 2003 | → Marino Luanco (laina) | 5 | (0) |
| 2003–2004 | → Ceares (laina) | 30 | (14) |
| 2005–2006 | → Marino (laina) | 14 | (2) |
| 2006 | Soledad | 16 | (9) |
| 2006–2007 | Pájara Playas | 37 | (10) |
| 2007–2008 | Las Palmas | 34 | (13) |
| 2008–2010 | Recreativo | 46 | (11) |
| 2010 | → Zaragoza (laina) | 16 | (7) |
| 2010–2014 | Getafe | 82 | (17) |
| 2012 | → Sporting Gijón (laina) | 17 | (3) |
| 2014– | Brighton & Hove Albion | 17 | (3) |
| 2015– | → Granada (laina) | 4 | (0) |
| 2016 | Mallorca | 8 | (2) |
| 2016–2017 | Anorthosis | 18 | (1) |
| 2017–2018 | Goa | 2 | (1) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2020.
Adrián Colunga Pérez (s. 17. marraskuuta 1984 Oviedo, Espanja) on espanjalainen jalkapalloilija. Hän edusti vuonna 2018 päättyneellä pelaajaurallaan Espanjan La Ligassa Recreativoa, Zaragozaa, Getafea, Sporting Gijónia ja Granadaa sekä muilla sarjatasoilla myös useita muita joukkueita. Hän pelasi yhdellä kaudella Englannin mestaruussarjassa sekä uransa lopulla Kyproksen ja Intian pääsarjoissa. Hän oli pelipaikaltaan hyökkääjä.
Seurajoukkueura

Colunga on Sporting Gijónin kasvatti. Hän teki ensiesiintymisensä ammattilaisurallaan Segunda División B:ssä pelanneessa Marino de Luancossa, jossa hän pelasi lainasopimuksella. Kaudeksi 2004–2005 hän siirtyi Sporting Gijónin reservijoukkueeseen.
Tammikuussa 2006 hänet vapautettiin sopimuksestaan, jonka jälkeen hän edusti neljänneksi korkeimman ja kolmanneksi korkemman sarjatason joukkueita. Kaudeksi 2007–2008 Colunga siirtyi Las Palmasiin, joka pelasi Segunda Divisiónissa. Hän pelasi kauden aikana 34 ottelua ja teki niissä 13 maalia.
Vuonna 2008 Colunga myytiin Recreativo de Huelvaan 2,7 miljoonan euron siirtokorvauksella. Sopimus oli pituudeltaan nelivuotinen. Ensiesiintymisensä joukkueessa hän teki 31. elokuuta 2008 ottelussa Real Betisiä vastaan. Samaisessa ottelussa hän onnistui myös maalinteossa. Colunga jäi Recreativon historiaan 21. joulukuuta 2008, kun hän onnistui rangaistuspotkusta Deportivo La Coruñaa vastaan, tehden näin neljännen perättäisen maalinsa eri otteluissa.
23. tammikuuta 2010 henkilökohtaisten ongelmiansa takia, Colunga siirtyi kauden loppuun asti kestävällä lainasopimuksella Real Zaragozaan. Osana kauppaa Braulio matkasi Recreativoon. Hän teki ensimmäisen maalinsa Tenerifeä vastaan. 21. maaliskuuta 2010 Colunga teki kaksi maalia Barcelonaa vastaan.
5. elokuuta 2010 Colunga siirtyi Getafeen 2,5 miljoonan euron siirtokorvauksella. Samaan aikaan Getafesta Recreativoon siirtyi Kepa.
Aiheesta muualla

Adrián Colungan tilastot BDFutbol-sivustolla (englanniksi)
Ralph Cox

| Ralph Cox> Henkilötiedot |
| --- | --- |
Syntynyt: 27. helmikuuta 1957 (ikä 67) Braintree, MA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Rafu
Pelipaikka:  hyökkääjä
Maila:  oikea
Pituus:  180 cm
Paino:  84 kg
Pelaajaura
Pääsarjaura:  1979–1985
Seurat:  University of New Hampshire (NCAA) Tulsa Oilers (CHL) Binghamton Dusters (AHL) Muskegon Mohawks (IHL) SaiPa (SML) Klagenfurter AC (EBEL) New Haven Nighthawks (AHL)
NHL-varaus:  122. varaus, 1977 Boston Bruins
Ralph Cox (s. 27. helmikuuta 1957 Braintree, Massachusetts, Yhdysvallat) on yhdysvaltalainen entinen jääkiekkoilija, pelipaikaltaan laitahyökkääjä.
Cox pelasi vuodet 1975–1979 New Hampshiren yliopistojoukkueessa. Kotikaupungin NHL-joukkue Boston Bruins varasi hänet numerolla 122 vuonna 1977. NHL:ssä Cox ei kuitenkaan ikinä pelannut. Cox pelasi vuodet 1979–1981 AHL:ssä, IHL:ssä ja CHL:ssä. Ennen Lake Placidin olympialaisia 1980 Cox kuului Yhdysvaltain maajoukkueen harjoitusryhmään, mutta putosi viimeisenä pois olympiaturnauksesta.
Kaudeksi 1981–1982 Cox siirtyi jääkiekon SM-liigaan ja SaiPaan. Coxin tavaramerkkinä oli tuolloin viikset. Cox teki ensimmäisellä SaiPa-kaudellaan tehot 23+28=51, joilla hän oli joukkueen paras pistemies sekä SM-liigan pistepörssin neljäs. Cox pelasi joukkueessa myös kaudet 1982–1983 ja 1984–1985, joista jälkimmäisellä hän voitti tehoilla 24+16=40 SaiPan sisäisen pistepörssin. Välillä Cox kävi pelaamassa kauden 1983–1984 itävaltalaisessa Klagenfurter AC:ssa ja hän pelasi myös kolme ottelua AHL:ssä. Yhteensä Cox teki SM-liigan runkosarjassa 99 ottelussa tehot 70+56=126 ja keräsi 210 jäähyminuuttia.
Cox lopetti uransa SaiPassa keväällä 1985 vain 28-vuotiaana. Coxin poika Dylan pelaa lacrossea ja on edustanut Suomea EM-tasolla.
Raahen seutukunta

| Raahen seutukunta |
| --- | --- |

 sijainti 
Väkiluku:  32 336 34:nneksi suurin 31.12.2021 
Raahen seutukunta on yksi Suomen seutukunnista. Se sijaitsee Pohjois-Pohjanmaan maakunnassa. Siihen kuuluu kolme kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 174. 2021-12-31 31. joulukuuta 2021 seutukunnassa oli 32 336 asukasta.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Pyhäjoki | 2 982 | 543 | 5 | 7.9 % | 95 % | 0,2 % | 4 % |
|  | Raahe | 23 601 | 1 015 | 23 | 8.8 % | 97 % | 0,1 % | 4 % |
|  | Siikajoki | 4 779 | 1 054 | 5 | 9.4 % | 99 % | 0 % | 2 % |
|  | yhteensä | 31 362 | 2 612 | 12 |  | 97 % | 0,1 % | 4 % |
Historia

1. tammikuuta 1994 Raahen seutukuntaan kuuluivat Raahen kaupunki sekä Pattijoen, Pyhäjoen, Ruukin, Siikajoen ja Vihannin kunnat.
1. tammikuuta 2003 Pattijoki ja Raahe yhdistyivät Raahen kaupungiksi.
1. tammikuuta 2007 Ruukki ja Siikajoki yhdistyivät Siikajoen kunnaksi.
1. tammikuuta 2013 Raahe ja Vihanti yhdistyivät Raahen kaupungiksi.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Raahen seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 37 075 | 37 075 |
| 1985 | 1985 |    | 38 544 | 38 544 |
| 1990 | 1990 |    | 38 347 | 38 347 |
| 1995 | 1995 |    | 38 072 | 38 072 |
| 2000 | 2000 |    | 36 444 | 36 444 |
| 2005 | 2005 |    | 35 032 | 35 032 |
| 2010 | 2010 |    | 34 731 | 34 731 |
| 2015 | 2015 |    | 33 842 | 33 842 |
| 2020 | 2020 |    | 32 438 | 32 438 |
Lähde: Tilastokeskus.
Aiheesta muualla

Raahen seutukunnan kotisivut ( Arkistoitu – Internet Archive)
Pyhäjoen kunnan kotisivut
Raahen kaupungin kotisivut
Siikajoen kunnan kotisivut
Raahen seutukunnan kuvapankki
Pohjois-Pohjanmaan maakunnan seutukunnat
Ralph Craig

| Mitalit | Mitalit | Mitalit |  |
| --- | --- | --- | --- |
|  Ralph Craig |  Ralph Craig |  Ralph Craig |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 100 m |  |
|  Kultaa | Tukholma 1912 | 200 m |  |
Ralph Cook Craig (21. kesäkuuta 1889 Detroit, Michigan – 21. heinäkuuta 1972 Lake George, New York) oli yhdysvaltalainen pikajuoksija ja kaksinkertainen olympiavoittaja Tukholman olympialaisista.
Ralph Craig oli alun perin aitajuoksija. Hänestä kuitenkin kehittyi sileitten matkojen pikajuoksija Michiganin yliopistossa. Vuosina 1910 ja 1911 hän voitti IC4A-kisojen 220 jaardin mestaruudet.
Craig sivusi vuonna 1910 suoralla radalla juostun 220 jaardin maailmanennätystä 21,2. Hän pysyi ennätyksen jaettuna haltijana, kunnes Charles Paddock paransi ennätystä vuonna 1921.
Vuonna 1912 Craig selviytyi olympiajoukkueeseen ja matkusti Ruotsiin. 100 metrin finaalissa suurin ennakkosuosikki oli Craigin maanmies Don Lippincott, joka oli kisojen karsintalähdössä juossut uuden maailmanennätyksen 10,6. Seitsemän varaslähdön jälkeen finaalin voitti kuitenkin Craig, ajalla 10,8. Lippincott jäi vasta kolmanneksi. Craig kohtasi Lippincottin myös 200 metrin finaalissa, jonka Craig voitti ajalla 21,7 jättäen Lippincottin hopealle kymmenystä hitaammalla ajalla. Craig ei kuulunut Yhdysvaltojen 4 x 100 metrin viestijoukkueeseen, jonka suoritus hylättiin.
Heti olympialaisten jälkeen Craig lopetti aktiiviurheilun. Vuonna 1948 hän teki paluun olympialaisiin varajäsenenä Yhdysvaltojen purjehdusjoukkueessa. Hän ei kuitenkaan osallistunut varsinaiseen kilpailuun. Craig kantoi Yhdysvaltojen lippua kisojen avajaisissa Lontoossa.
Aleksi Salonen

| Aleksi Salonen> Henkilötiedot |
| --- | --- |
Syntynyt: 3. helmikuuta 1993 (ikä 31) Muurame, Suomi
Kansalaisuus:   Suomi
Jääkiekkoilija
Lempinimi:  Sählä
Pelipaikka:  puolustaja
Maila:  oikea
Pituus:  179 cm
Paino:  81 kg
Seura
Seura:  Berani Zlín
Sarja:  1. česká hokejová liga
Pelinumero:  38
Pelaajaura
Pääsarjaura:  2012–
Aik. seurat:  JYP-Akatemia (Mestis) JYP (SML) Tappara (SML) Jukurit (SML) TPS (SML) Graz 99ers (ICEHL)
Aleksi Salonen (s. 3. helmikuuta 1993 Muurame) on suomalainen jääkiekkopuolustaja, joka pelaa Tšekin toiseksi korkeimmalla sarjatasolla 1. česká hokejová ligan Berani Zlínissä. Hän laukoo oikealta.
Ura > Maajoukkueura

Salonen pelasi alle 18-vuotiaiden MM-kilpailuissa vuonna 2011. Yhteensä hän on pelannut kahdeksan nuorten ja 11 poikien maaottelua.
Muuta

Salosta on verrattu nuorempana Sami Vataseen, jota hän on pitänyt myös esikuvanaan.
Rajakiven kalliomaalaus

| Rajakiven kalliomaalaus> Sijainti |
| --- | --- |
 Rajakiven kalliomaalaus
Koordinaatit:  61°12′24.0720″N, 26°8′31.2599″E
Valtio:  Suomi
Historia
Tyyppi:  kalliomaalaus
Kaupunki:  Heinola
Infobox OKVirheellinen NIMI-arvo: 
Rajakiven kalliomaalaus sijaitsee Konniveden rannalla Heinolassa Päijät-Hämeessä. Tämän pienen yksikuvioisen kalliomaalauksen löysivät Hannu Poutiainen ja Janne Kinnunen vuonna 2003.
Sijainti

Maalaus sijaitsee Rajakivi-nimisessä siirtolohkareessa Konniveden pohjoispäässä Ulappaselän itärannalla Koivulahden pohjukassa. Siirtolohkareen korkeus on 6,5 metriä ja sijaitsee noin 60 metriä järvenrannasta, mutta se näkyy selvästi lahdelle.
Maalaus on tehty 1,3 metrin korkeudelle ilmeisesti maanpinnalla seisten, joten sen ajoittamiseen ei voi käyttää maankohoamisesta johtuvaa rannansiirtymäkronologiaa. Maalaus on lahdenpuoleisella sivulla eli itäkoillisessa.
Maalaus

Maalaus on pieni punamultaläiskä, joka ei voi olla kallion luontaista värjäytymää. Sen muoto on epäsäännöllisen pyöreä ja on mitoiltaan 14×17 senttimetriä. Sen sanotaan esittävän vasemman käden painaumaa, mutta sormien jälkien puuttuminen tekee tunnistamisen epävarmaksi.
Ralph Copeland

Ralph Copeland 1905.
Ralph Copeland (1837–1905) oli englantilainen tähtitieteilijä. Hän osallistui 1869–1870 Saksalaiseen pohjoisnaparetkikuntaan. Hän oli vuodesta 1889 Edinburghin yliopiston professori. Hän julkaisi muun muassa spektroskooppisia tutkimuksia muuttuvista tähdistä ja komeetoista sekä Karl Nikolai Jensen Börgenin kanssa julkaisun Mittlere Örter der Sterne in den Zonen −0° und −1° der Bonner Durchmusterung (1869,). Hän toimitti 1881–1884 aikakauslehteä Copernicus, an International Journal of Astronomy.
Aiheesta muualla

Kuvia tai muita tiedostoja aiheesta Ralph Copeland Wikimedia Commonsissa
Raivaaja Vilppula

| Vilppula |
| --- | --- |

Aluksen vaiheet
Rakentaja:  Putilovin telakka, Pietari
Laskettu vesille:  1916
Palveluskäyttöön:  1916, Suomen merivoimille 1918
Poistui palveluskäytöstä:  upotettu 25. heinäkuuta 1944
Tekniset tiedot
Uppouma:  268 t
Pituus:  44 m
Leveys:  6,1 m
Syväys:  2,5 m
Koneteho:  336 kW
Propulsio:  2 × Yarrow & Schultz höyrypannua
Nopeus:  10 solmua
Miehistöä:  35
Aseistus
Aseistus:  1 × 75 mm Canet   2 × konekivääriä
Miinat:  40 miinaa
Vilppula (aiemmin Zashthitnik (Puolustaja) sekä T-2) oli Suomen merivoimien miinanraivaaja.
Valmistus

Alus rakennettiin 1916 Putilovin telakalla Pietarissa. Venäjän keisarikunnan laivasto jätti aluksen Suomeen maasta poistuessaan. Se otettiin 1918 Suomen merivoimien palvelukseen.
Palvelus

Aluksen heikon rungon ja vaatimattoman konetehon vuoksi sitä käytettiin miinalaivueen harjoituksissa tuki- ja varastoaluksena. Alus oli myös jonkin verran koealuksena testattaessa miinanraivauskalustoja. Pääosan ajasta se oli kuitenkin satamassa.
Talvi- ja jatkosodassa Vilppula oli emälaivana. Se upposi 25. heinäkuuta 1944 torpedon osuttua Neuvostoliiton ilmavoimien Boston-tyyppisen lentokoneen hyökkäyksessä Porkkalan Stora Träskön laiturissa. Hylky ei kiinnostanut venäläisiä, joten vasta suomalaiset nostivat sen 1950-luvun lopulla. Jotain irrallista on vielä upottamispaikalla pohjassa hajallaan.
Vilppulan sisaralus oli Rautu.
Rauman Lukon SM-liigakausi 2017–2018

| Rauman Lukko kaudella 2017–2018 |
| --- | --- |
Runkosarjassa:  9.
Lopullinen sijoitus:  9.
Kausi:  21 – 14 – 25
Koti:  13 – 8 – 9
Vieras:  8 – 6 – 16
Tehdyt maalit:  141
Päästetyt maalit:  142
Joukkue
Päävalmentaja:   Pekka Virta
Kotiareena:  Kivikylän Areena
Tilastojen kärjessä
Maalit:   Janne Keränen (17)
Syötöt:   Arttu Ilomäki (24)
Pisteet:   Arttu Ilomäki (37)
Jäähyt:   Juho Keränen (63 min)
Plus/miinus:   Rony Ahonen (+12)
Voitot:   Kaapo Kähkönen (20)
Päästettyjen maalien keskiarvo:   Kaapo Kähkönen (2,20)
Rauman Lukon SM-liigakausi 2017–2018 oli jääkiekkoseura Rauman Lukon 42. kausi jääkiekon SM-liigassa ja 61. kausi Suomen jääkiekon korkeimmalla sarjatasolla. Lukko sijoittui runkosarjassa yhdeksänneksi ja hävisi pudotuspelien ensimmäisellä kierroksella Porin Ässille.
Tilastot

| Sij>  | Joukkuen • k •  | O | V | JAV | JAH | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 1 | Kärpät | 60 | 33 | 8 | 8 | 11 | 195 | 134 | +61 | 123 | Etenee puolivälieriin |
| 2 | TPS | 60 | 30 | 7 | 8 | 15 | 187 | 147 | +40 | 112 | Etenee puolivälieriin |
| 3 | Tappara | 60 | 25 | 14 | 7 | 14 | 165 | 130 | +35 | 110 | Etenee puolivälieriin |
| 4 | JYP | 60 | 32 | 4 | 4 | 20 | 187 | 142 | +45 | 108 | Etenee puolivälieriin |
| 5 | HIFK | 60 | 26 | 8 | 9 | 17 | 163 | 128 | +35 | 103 | Etenee puolivälieriin |
| 6 | KalPa | 60 | 26 | 7 | 7 | 20 | 144 | 136 | +8 | 99 | Etenee puolivälieriin |

| 7 | SaiPa | 60 | 21 | 11 | 8 | 20 | 153 | 163 | −10 | 93 | Etenee 1. kierrokselle |
| 8 | Ässät | 60 | 23 | 7 | 5 | 25 | 163 | 177 | −14 | 88 | Etenee 1. kierrokselle |
| 9 | Lukko | 60 | 21 | 8 | 6 | 25 | 141 | 142 | −1 | 85 | Etenee 1. kierrokselle |
| 10 | Pelicans | 60 | 20 | 7 | 9 | 24 | 165 | 175 | −10 | 83 | Etenee 1. kierrokselle |

| 11 | Ilves | 60 | 21 | 5 | 8 | 26 | 162 | 190 | −28 | 81 | Ei etene pudotuspeleihin |
| 12 | HPK | 60 | 20 | 7 | 4 | 29 | 145 | 157 | −12 | 78 | Ei etene pudotuspeleihin |
| 13 | Jukurit | 60 | 16 | 5 | 9 | 30 | 133 | 170 | −37 | 67 | Ei etene pudotuspeleihin |
| 14 | KooKoo | 60 | 14 | 5 | 10 | 31 | 142 | 198 | −56 | 62 | Ei etene pudotuspeleihin |
| 15 | Sport | 60 | 12 | 7 | 8 | 33 | 153 | 206 | −53 | 58 | Ei etene pudotuspeleihin |
Anatoli Fomenko

Anatoli Fomenko vuonna 2012.
Anatoli Timofejevitš Fomenko (ven. Анато́лий Тимофе́евич Фоме́нко; s. 13. maaliskuuta 1945 Donetsk) on venäläinen matematiikan professori. Hän on  akateemikko Venäjän tiedeakatemiassa ja Moskovan yliopiston matematiikan professori vuodesta 1980. Hän sai Venäjän valtionpalkinnon matematiikasta vuonna 1994.
Fomenko tunnetaan kuitenkin parhaiten kirjastaan Uusi kronologia. Siinä hän esitti samannimisen teorian, jossa hän ajoittaa historian merkkitapahtumia uusiksi ja väittää, että esimerkiksi keskiaikaa ei koskaan ollutkaan. Fomenkon teoriaa pidetään yleisesti näennäishistoriana.
Aiheesta muualla

Francisco Martinez,: Anatoly Fomenko or the Perennial ‘Remont’ of Russian History Estonian Institute of Humanities, Tallinn University. Viitattu 1.3.2015.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anatoly Fomenko
Käännös suomeksi
Andreas Gahlert

| Andreas Gahlert> Henkilötiedot |
| --- | --- |
Syntynyt: 20. heinäkuuta 1985 (ikä 39) Saksa
Salibandyn pelaaja
Pelipaikka:  hyökkääjä
Seura:   Jona-Uznach Flames
Pelinumero:  22
Pituus:  184 cm
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  |  Jona-Uznach Flames |  |  |
Maajoukkue
| 2001–2003 2002– |  Saksa U-19  Saksa | 10 (16+11=27) 44 (41+38=79) | 10 (16+11=27) 44 (41+38=79) |

Andreas Gahlert (s. 20. heinäkuuta 1985) on saksalainen salibandypelaaja. Hyökkääjänä pelaava Gahlert edustaa Sveitsin Nationalliga B:ssä Jona-Uznach Flamesia. Hän on kautta aikain eniten pisteitä tehnyt pelaaja Saksan maajoukkueessa.
Ally Condie

Ally Condie.
Allyson ”Ally” Braithwaite Condie on yhdysvaltalainen kirjailija. Hänen tunnetuin teoksensa on vuonna 2010 (suomeksi 2011) ilmestynyt Tarkoitettu, joka aloittaa samannimisen trilogian.
Tuotanto

Tarkoitettu (engl. Matched) on nuorille aikuisille suunnattu romaani, joka ilmestyi Yhdysvalloissa 30. marraskuuta 2010. Suomeksi se ilmestyi Tammen kustantamana seuraavana vuonna. Teos oli New York Timesin bestseller. Trilogian seuraava osa Rajalla (Crossed) ilmestyi Yhdysvalloissa 1. marraskuuta 2011 ja Suomessa 31. toukokuuta 2012. Viimeinen osa, Perillä (Reached) ilmestyi marraskuussa 2012. Kirjasarjan käännösoikeudet on myyty yli 30 maahan.
Yksityiselämä

Condie on entinen lukion äidinkielenopettaja, joka asuu Salt Lake Cityssä, Utahissa, miehensä ja neljän lapsensa kanssa. Condiella on kolme poikaa, ja yksi tytär. Condie rakastaa lukemista, juoksemista, syömistä ja miehensä kitaransoiton kuuntelemista.
Suomennetut teokset

Tarkoitettu.  (Matched, 2010.)  Suomentanut Kaisa Kattelus. Helsinki:  Tammi, 2011.  ISBN 978-951-31-5810-1.
Rajalla.  (Crossed, 2011.)  Suomentanut Kaisa Kattelus. Helsinki:  Tammi, 2012.  ISBN 978-951-31-5811-8.
Perillä.  (Reached, 2012.)  Suomentanut Kaisa Kattelus. Helsinki:  Tammi, 2013.  ISBN 978-951-31-5812-5.
Aiheesta muualla

Condie Penguin Random House -kustantamon sivuilla (englanniksi)
Ralph Carmichael

Ralph Carmichael (27. toukokuuta 1927 Quincy, Illinois – 18. lokakuuta 2021 Camarillo, Kalifornia) oli yhdysvaltalainen lauluntekijä ja sovittaja. Hänet tunnetaan varsinkin kristillisen nykymusiikin taitajana.
Carmichael teki 1960-luvun alussa yhteistyötä Nat King Colen kanssa. Yhteistyö päättyi vasta Colen kuoltua keuhkosyöpään vuonna 1965, ja myöhemmin Carmichael oli tekemisissä muun muassa Ella Fitzgeraldin, Bing Crosbyn, Stan Kentonin, Jack Jonesin, Peggy Leen, Julie Londonin, Al Martinon ja Roger Williamsin kanssa. Myös Elvis Presley levytti hänen töitään.
Carmichael kelpuutettiin Gospel Music Hall of Fameen vuonna 1985. Hänen omaelämäkertansa He’s Everything To Me julkaistiin 1986.
Huomionosoitukset

GMA Gospel Music-kunniagallerian jäsen (1985)
Andreas Felder

| Mitalit> Maa:   Itävalta.Miesten mäkihyppy. Olympialaiset  | Mitalit> Maa:   Itävalta.Miesten mäkihyppy. Olympialaiset  | Mitalit> Maa:   Itävalta.Miesten mäkihyppy. Olympialaiset  | Maa:   Itävalta> Miesten mäkihyppy. |
| --- | --- | --- | --- |
|  Hopeaa | Albertville 1992 | joukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 1987 | suurmäki |  |
|  Kultaa | Val di Fiemme 1991 | joukkuemäki |  |
|  Hopeaa | Oslo 1982 | joukkuemäki |  |
|  Hopeaa | Seefeld 1985 | normaalimäki |  |
|  Hopeaa | Seefeld 1985 | joukkuemäki |  |
|  Pronssia | Oberstdorf 1987 | joukkuemäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Kultaa | Kulm 1986 | lentomäki |  |
Andreas Felder (s. 6. maaliskuuta 1962 Hall, Tirol, Itävalta) on itävaltalainen mäkihypyn kolminkertainen maailmanmestari ja mäkihyppyvalmentaja. Hän oli maailman parhaita mäkihyppääjiä 1980-luvun puolivälistä 1990-luvun alkupuolelle.
Mäkihypyn maailmancupissa Felder kilpaili ensimmäisen kerran kaudella 1980–81. 1982 Oslon MM-kisoista hän voitti Itävallan mäkijoukkueessa hopeaa. Ensimmäisen maailmancupin osakilpailuvoittonsa hän saavutti 8. joulukuuta 1984 Kanadan Thunder Bayn normaalimäen kilpailusta. Samalla kaudella hän voitti viisi muutakin osakilpailua ja sijoittui yhteispisteissä toiseksi Matti Nykäsen jälkeen. 1985 Seefeldin MM-kisoissa hän saavutti kaksi hopeaa, normaali- ja joukkuemäessä.
Sittemmin Felder vakiinnutti paikkansa mäkihyppymaailman huipulla. Lentomäen maailmanmestaruuden hän voitti Kulmissa vuonna 1986. Hän sijoittui kolmesti peräkkäin maailmancupin kokonaiskilpailussa kolmen parhaan joukkoon. 1987 Oberstdorfin MM-kisoissa hän voitti suurmäen kilpailun ja joukkuemäessä Itävallan joukkueessa pronssia. Välissä Felderillä oli pari heikommin sujunutta kautta, mutta kaudella 1990–91 hän viimein voitti maailmancupin kokonaiskilpailun. 1991 Val di Fiemmen MM-kisoissa hän voitti joukkuemäen kultaa Heinz Kuttinin, Ernst Vettorin ja Stefan Horngacherin kanssa, ja vielä 1992 Albertvillen olympiakisoissa joukkuemäen hopeaa. Samana keväänä hän lopetti uransa voittoon Planicassa.
Felder on toiminut Itävallan mäkihyppymaajoukkueen päävalmentajana vuosina 1995–1997 ja 2018–2020. Vuosina 2014–2018 hän valmensi Itävallan naisten mäkihyppymaajoukkuetta.
Ralph Cudworth

Ralph Cudworth
Ralph Cudworth (1617 – 26. kesäkuuta 1688) oli englantilainen filosofi, joka oli niin sanottujen Cambridgen platonistien johtohahmoja. Hän toimi alun perin pienen seurakunnan pastorina, ja hänestä tuli Cambridgen yliopiston hepreankielen professori vuonna 1645 ja yliopiston Christ's Collegen rehtori vuonna 1654.
Teoksia

The True Intellectual System of the Universe (1678)
A Discourse concerning the true Notion of the Lord's Supper (1642)
The Union of Christ and the Church (1642)
The True Intellectual System of the Universe: the first part, wherein all the reason and philosophy of atheism is confuted and its impossibility demonstrated (1678)
A Treatise concerning eternal and immutable Morality (julkaistu postuumisti 1731)
A Treatise of Freewill (julkaistu postuumisti 1838, toimittanut John Allen)
Andrew Murray

Andrew Murray voi tarkoittaa seuraavia henkilöitä:
Andrew Dickson Murray (1812–1878), skotlantilainen biologi
Andrew Murray (s. 1956), englantilainen golfaaja
Andrew Murray (s. 1981), kroatialais-kanadalainen jääkiekkoilija
Andrew Murray (s. 1982), irlantilainen nyrkkeilijä
Andrew "Andy" Murray (s. 1987), skotlantilainen tennispelaaja
Andrew Murray (1828–1917), eteläafrikkalainen kirjailija, teologi ja pastori
Raumo

Raumo voi tarkoittaa seuraavia maantieteellisiä kohteita:
Raumo, Rauman ruotsinkielinen nimi
Raumo, kylä Torniossa
Raumonjoki Torniossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raumo”, voi hakea sivunnimihaulla, laajalla sivunnimihaulla tai tekstihaulla.
Andreas Faehlmann

| Mitalit> Maa:   Viro.Miesten kilpapurjehdus. Olympialaiset  | Mitalit> Maa:   Viro.Miesten kilpapurjehdus. Olympialaiset  | Mitalit> Maa:   Viro.Miesten kilpapurjehdus. Olympialaiset  | Maa:   Viro> Miesten kilpapurjehdus. |
| --- | --- | --- | --- |
|  Pronssia | Amsterdam 1928 | 6 mR |  |
Andreas Faehlmann (27. kesäkuuta 1898 Vladivostok, Venäjä – 10. huhtikuuta 1943 Coswig, Saksa) on virolainen kilpapurjehtija ja olympiamitalisti. Faehlmann saavutti pronssia Amsterdamin olympialaisissa 1928 6 mR-luokassa.